Langrenn er den idretten i Innstrandens IL som har nest størst medlemstall. I 2015 var det ca. 100 medlemmer. Treningsgruppene består av både gutter og jenter fra 9-10 årsalderen og opp til man er ferdig som junior. Det er 5 utøvere på seniornivå, men de har ingen fast treningsgruppe. For første- og andreklassinger er det også et tilbud i form av barneskiskole, samtidig som at alle barn kan delta på barneski-VM som arrangeres hvert år. Klubben arrangerer i tillegg Coop-cuprenn som finner sted i januar og februar årlig. På samme tidspunkt arrangeres Telenorkarusellen for de minste.